Č. m. : 4272/1991

UZNESENIE
VLÁDY SLOVENSKEJ REPUBLIKY

zo 7. januára 1992 číslo 24

k návrhu na založenie štátneho podniku na uspokojovanie verejnoprospešných záujmov IMB Inštitút pre výchovu vedúcich pracovníkov, Bratislava zo š.p. IMB Inštitút pre výchovu vedúcich pracovníkov Bratislava

Vláda

A. konštatuje

potrebu zabezpečovať prípravu manažérov obchodných a výrobných spoločností zakladaných Fondom národného majetku Slovenskej republiky ako aj pracovníkov ústredných orgánov štátnej správy SR pre riadenie hospodárstva;

B. súhlasí

so založením štátneho podniku IMB Inštitút pre výchovu vedúcich pracovníkov, Bratislava na uspokojovanie verejnoprospešných záujmov v oblasti prípravy manažérov obchodných spoločností zakladaných Fondom národného majetku Slovenskej republiky a pracovníkov ústredných orgánov štátnej správy SR v oblasti riadenia hospodárstva s tým, že na jeho činnosť nebudú uplatňované požiadavky na príspevky zo štátneho rozpočtu;

C. ukladá

ministrovi priemyslu

založiť s účinnosťou od 1. januára 1992 štátny podnik na uspokojovanie verejnoprospešných záujmov IMB Inštitút pre výchovu vedúcich pracovníkov, Bratislava.

Vykoná:
minister priemyslu